<!DOCTYPE html>
<html dir="rtl">
<head>
    <meta http-equiv="content-type" content="text/html; charset=utf-8"/>
    <title></title>
    <link rel="Stylesheet" href="../css/analysis.css" />
    <script type="text/javascript">
        function init() {
            if (window.location.hash) {
                var parentDiv, nodes, i, helpInfo, helpId, helpInfoArr, helpEnvFilter, envContent, hideEnvClass, hideNodes;
                helpInfo = window.location.hash.substring(1);
                    if(helpInfo.indexOf("-")) {
                        helpInfoArr = helpInfo.split("-");
                        helpId = helpInfoArr[0];
                        helpEnvFilter = helpInfoArr[1];
                    }
                    else {
                        helpId = helpInfo;
                    }
                parentDiv = document.getElementById("topics");
                nodes = parentDiv.children;
                    hideEnvClass = (helpEnvFilter === "OnlineOnly"? "PortalOnly": "OnlineOnly");
                    if(document.getElementsByClassName) {
                        hideNodes = document.getElementsByClassName(hideEnvClass);
                    }
                    else {
                        hideNodes = document.querySelectorAll(hideEnvClass);
                    }
                for(i=0; i < nodes.length; i++) {
                    if(nodes[i].id !== helpId) {
                        nodes[i].style.display ="none";
                    }
                    }
                    for(i=0; i < hideNodes.length; i++) {
                        hideNodes[i].style.display ="none";
                    }
                }
            }
    </script>
</head>
<body onload="init()">
<div id="topics">
    <div id="toolDescription" class="largesize">
        <h2>בחר את המתקנים הטובים ביותר</h2><p/>
        <h2><img src="../images/GUID-E57BEC1A-C404-436B-B389-65711FF83088-web.png" alt="בחר את המתקנים הטובים ביותר"></h2>
        <hr/>
    <p>הכלי 'בחר את המתקנים הטובים ביותר' מאפשר לך לבחור את המיקומים הטובים ביותר עבור מתקנים. כלי זה מקצה מיקומים שבהם יש ביקוש למתקנים באופן שממלא את היעד שצוין.
    </p>
    <p>מתקנים מייצגים מיקומים שמציעים סוג כלשהו של שירות, כגון תחנות כיבוי אש, בתי ספר, ספריות, חנויות או מרכזי הפצה. מיקומי ביקוש מייצגים מיקומים שיש בהם ביקוש לשירותים שמציעים המתקנים, כגון נקודות בלוק מפקד תושבים שמסכמות את האוכלוסייה באזור נתון.
    </p>
    <p>הכלי 'בחר את המתקנים הטובים ביותר' יכול לעזור לך לענות על שאלון כגון
        <ul>
            <li>במצב חירום, כיצד ניתן להקצות בתי-אב למרכז הנכון לסיוע בעת אסון, כאשר קיבולת המיטות מוגבלת ואין לחרוג ממנה?
            </li>
            <li>כיצד ניתן להקצות שכונות לסניף הספרייה הקרוב ביותר אליהן, ולמצוא את מספר המשתמשים הפוטנציאלי שכל סניף משרת? 
            </li>
            <li>איך אפשר למצוא את המיקום הטוב ביותר למרכז הפצת מוצרי מכולת, אשר ממזער את זמני ההגעה (ולפיכך את העלות) לאספקה לרשת חנויות מכולת?
            </li>
            <li>היכן ימוקם פארק חדש, כך שיובטח שהמספר הגדול ביותר של תושבי העיר מתגוררים במרחק של חמש דקות הליכה מהפארק?
            </li>
            <li>מהם המיקומים הטובים ביותר לשורה של חנויות לחיות מחמד במחוז שבו 40 אחוז מבעלי חיות המחמד במחוז מתגוררים במרחק שלא עולה על עשר דקות נהיגה מאחת החנויות?
            </li>
        </ul>
        
    </p>
    </div>
    <!--Parameter divs for each param-->
    <div id="goal">
        <div><h2>יעד</h2></div>
        <hr/>
        <div>
            <p>ציין את היעד שיש למלא בעת הקצאת מיקומי ביקוש למתקנים.
            </p>
            <p>בעזרת 'בחר את המתקנים הטובים ביותר' באפשרותך לציין את סוג הבעיה שאתה פותר - זהו 'היעד'. הכלי ממוטב לספק פתרון ליעד מסוים זה. לא משנה מה היעד, אותה שיטה בסיסית במהותה משמשת להשגת פתרון - כמות הביקוש ממיקום ביקוש נתון מוקצית למתקן הקרוב ביותר. השילוב בין מרחק (או זמן) לבין ביקוש מטופל באופן שונה ביעדים השונים. הכלי לוקח בחשבון הן את מרחק/זמן ההגעה למיקום והן את כמות הביקוש, ובמקרים מסוימים גם את קיבולת המתקנים. אם, לדוגמה, לפי היעד יש עדיפות למזעור זמן ההגעה, הכלי עדיין ינסה בעדיפות משנית למקסם את הביקוש שמוקצה. בדומה, אם היעד הוא למקסם ביקוש מוקצה, הכלי יעשה זאת על ידי מזעור זמן ההגעה (באמצעות הקצאת מיקומי ביקוש למתקן הקרוב ביותר במקום למתקן כלשהו).
            </p>
            <p>בהתאם לנתונים ולהגדרות שבהן אתה משתמש, יעדים שונים עשויים להפיק את אותן תוצאות או תוצאות דומות. עם זאת, עליך לציין את היעד שהוא המתאים ביותר עבור הניתוח שלך.
            </p> 
        </div>
    </div>
    <div id="allocateToExistingFacilities">
        <div><h2>הקצה למתקנים קיימים</h2></div>
        <hr/>
        <div>
            <p>השתמש ביעד זה אם ברצונך לאתר מתקנים חדשים ולהקצות ביקוש למתקנים קיימים שיש להם קיבולת מוגבלת או בלתי מוגבלת.    
            </p>
            <p>יעד זה מקצה מיקומי ביקוש למתקנים בהתבסס על הקיבולת במתקן ועל כמות הביקוש הקיימת בסביבה. הביקוש מוקצה למתקן הקרוב ביותר, עד שהקיבולת הזמינה מתמלאת. אם אתה מציין טווח הגעה מקסימלי, כל מיקומי ביקוש מעבר לטווח לא יוקצו למתקן, גם אם הביקוש כולו לא הוקצה במלואו.
            </p> 
        </div>
    </div>
    <div id="minimizeTravel">
        <div><h2>מזער נסיעה</h2></div>
        <hr/>
        <div>
            <p>השתמש ביעד אם ברצונך לאתר מתקנים שעבורם מרחק ההגעה או זמן ההגעה הכולל בין מיקומי הביקוש למתקנים יהיה מינימלי.
            </p>
            <p>יעד זה לעתים קרובות ישים כאשר בדרך קבע קיים מרחק הגעה בין המתקן לבין מיקומי הביקוש. תשתמש ביעד זה, לדוגמה, כדי למזער את מרחק ההגעה הכולל לצורך הובלת מוצרים ממרכזי הפצה לחנויות, או כדי לבחור אתר לכנס בדרך שממזערת את זמן ההגעה עבור כל המשתתפים.
            </p> 
        </div>
    </div>
    <div id="maximizeCoverage">
        <div><h2>הגדל לכיסוי מקסימלי</h2></div>
        <hr/>
        <div>
            <p>השתמש ביעד זה אם ברצונך למקסם את כמות הביקוש שמכוסה במסגרת זמן או מרחק נתון של המתקנים.    
            </p>
            <p>יעד זה בוחר מתקנים שעבורם כמות הביקוש המקסימלית מוקצה, כאשר כל הביקוש מכל אחד ממיקומי הביקוש מוקצה למתקן היחיד הקרוב ביותר אליו.
            </p>
            <p>טווח הגעה מקסימלי נדרש עבור יעד זה; אחרת, עלול להיווצר מצב שבו כל הביקוש מוקצה למתקן אחד. מיקומי ביקוש שנמצאים מחוץ למרחק או לזמן של אחד מהמתקנים, לא יוקצו (כך תוכל לראות היכן הביקוש לא מתמלא, והיכן ייתכן שנדרשים מתקנים נוספים).
            </p> 
        </div>
    </div>
    <div id="maximizeCoverageWithCapacity">
        <div><h2>הגדל לכיסוי מקסימלי עם קיבולת</h2></div>
        <hr/>
        <div>
            <p>השתמש ביעד זה אם ברצונך למקסם את כמות הביקוש שמכוסה על ידי המתקנים, אבל למתקנים יש קיבולת מוגבלת.    
            </p>
            <p>יעד זה בוחר מתקנים כך שכמות הביקוש המקסימלית מוקצית, בלי לחרוג מהקיבולת של אף אחד מהמתקנים. כל הביקוש מכל מיקום ביקוש מוקצה למתקן האחד הקרוב ביותר אליו שיש בו קיבולת זמינה (כלומר, אם הקצאת מיקום ביקוש למתקן תחרוג מהקיבולת הזמינה של המתקן, מיקום הביקוש לא יוקצה, במקום להקצות חלק מהביקוש).
            </p> 
        </div>
    </div>
    <div id="coverAPercentageOfDemand">
        <div><h2>כסה אחוז ביקוש</h2></div>
        <hr/>
        <div>
            <p>השתמש ביעד זה אם ברצונך לגלות מה המספר המינימלי של מתקנים שנדרשים כדי לכסות אחוז נתון של הביקוש.
            </p>
            <p>יעד זה בוחר את המספר המינימלי של מתקנים שנדרש כדי למלא אחוז מסוים מהביקוש. הביקוש במיקום ביקוש שנמצא בתוך טווח ההגעה המקסימלי משני מתקנים או יותר, יחולק באופן יחסי בין המתקנים בהתאם למרחק שלו מכל אחד מהם. יעד זה משמש לעתים קרובות כאשר לאנשים יש אפשרות לבחור באיזה מתקן לבקר, וההנחה היא שבאופן כללי הם יבקרו במתקן הקרוב ביותר (בתנאי שכל שאר המשתנים זהים).
            </p>
            <p>בשונה מהיעדים האחרים שבוחרים מתקנים, שבהם אתה מציין כמה מתקנים לבחור, יעד זה בוחר את מספר המתקנים עבורך, בהתאם לאחוז הביקוש שברצונך למלא. יעד זה מניח שלמתקנים אין קיבולת מוגבלת.
            </p> 
        </div>
    </div>
    <div id="measure">
        <div><h2>מדידה</h2></div>
        <hr/>
        <div>
            <p>בדומה לכלים האחרים בניתוח שמערבים הגעה, באפשרותך לציין האם ההגעה תימדד לפי מרחק או לפי זמן, ולבחור מבין אופני הגעה שונים כגון זמן הליכה, זמן נסיעה, זמן נסיעה בדרכים כפריות וכו'. דרכי ההגעה הזמינות נקבעות על ידי מנהל המערכת בארגון שלך. בעת בחירה באפשרויות  <b>זמן נסיעה</b>, <b>זמן נסיעה בדרכים כפריות</b> או <b>זמן נסיעה במשאית</b> יש לך אפשרות לבחור לכלול את מצב התנועה ביום מסוים בשבוע ובשעה מסוימת ביום.
            </p>
            <p> כדי להקצות באופן מדויק מיקומי ביקוש למתקנים, אתה מציין האם ההגעה היא מהמתקנים למיקומי הביקוש (לדוגמה, מתחנת כיבוי אש לבתים) או ממיקומי הביקוש למתקנים (כמו במקרה של מנויים לספריות). האפשרות 'בחר את המתקנים הטובים ביותר' תיקח בחשבון את כיוון הנסיעה ברחובות חד-סיטריים, האם ניתן לפנות מרחוב אחד לאחר, האם אין פנייה שמאלה בצמתים וכד', בהתאם לכך שהנסיעה היא החוצה מהמתקן למיקומי הביקוש או פנימה ממיקומי הביקוש למתקנים.
            </p>
        </div>
    </div>
    <div id="demandLocationsLayer">
        <div><h2>שכבת מיקומי ביקוש</h2></div>
        <hr/>
        <div>
            <p>ישויות הנקודה שמייצגות מיקומים שיש בהם ביקוש לשירותים שהמתקנים מציעים. הכלי מקצה מיקומי ביקוש אלה למתקנים המתאימים, בהתאם ליעד שנבחר.
            </p>
            <p>למיקומי ביקוש יש כמות ביקוש שקשורה אליהם. השתמש בקבוע כדי לציין את הערך אם לכל מיקומי הביקוש יש את אותו ביקוש. אם כמות הביקוש משתנה לפי מיקום ביקוש, השתמש בשדה ב'שכבת מיקומי ביקוש' כדי לציין את הערך עבור כל מיקום ביקוש.
            </p>
            <p>הביקוש יוקצה למתקנים עד שכל הביקוש הוקצה, ללא תלות במרחק של מיקומי הביקוש מהמתקנים. באפשרותך להקצות טווח נסיעה מקסימלי: ל'שכבת מיקומי ביקוש' כדי ליצור גבול של מרחק או זמן - כל מיקומי הביקוש מעבר לערך הגבול לא יוקצו. השתמש בקבוע כדי לציין את הערך אם לכל מיקומי הביקוש יש את אותו טווח נסיעה מקסימלי. אם טווח הנסיעה המקסימלי משתנה לפי מיקום ביקוש, השתמש בשדה ב'שכבת מיקומי ביקוש' כדי לציין את הערך עבור כל מיקום ביקוש.
            </p>
            <p>אם סוג היעד הוא  <b>כסה אחוז ביקוש</b>, עליך לציין את האחוז המינימלי של ביקוש שברצונך לכלול במתקנים.
            </p>
            <p>בנוסף לבחירת שכבה מהמפה שלך, באפשרותך לבחור באפשרות  <b>בחר שכבת ניתוח</b> בתחתית הרשימה הנפתחת. אפשרות זו פותחת גלריה שבה באפשרותך לעיין ולבחור ערכות נתונים ממקורות שונים לצורך שימוש בניתוח. 
            </p>
            <p>הכלי תומך בעד 10,000 ישויות ב'שכבת מיקומי ביקוש'.
            </p>  
        </div>
    </div>
    <div id="requiredFacilitiesLayer">
        <div><h2>שכבת מתקנים מבוקשים</h2></div>
        <hr/>
        <div>
            <p>ישויות הנקודה שמייצגות מיקומים אשר מתפקדים כמתקנים בכך שהם מספקים שירות כלשהו. מתקנים מבוקשים בדרך כלל מייצגים מיקומים שכבר קיימים, בניגוד למתקנים מועמדים שבדרך כלל מייצגים את המיקומים שבהם מתקנים חדשים ייבנו או יוצבו. בעת הקצאת מיקומי ביקוש, הכלי משתמש במתקנים ב <b>שכבת מתקנים מבוקשים</b> לפני מתקנים מ <b>שכבת מתקנים מועמדים</b>.
            </p>
            <p>למתקנים מבוקשים יכולה להיות קיבולת בלתי מוגבלת (כלומר, באפשרותם לעמוד בכל הביקוש שיוקצה להם) או קיבולת מוגבלת. אם לכל המתקנים יש אותה קיבולת מוגבלת (למשל, אם כל תחנת כיבוי אש יכולה לשרת עד 4,000 בתי-אב), ציין ערך קבוע. אם הקיבולת שונה במתקנים השונים (למשל, מספר המקומות הפנויים לתלמידים חדשים בכל בית ספר), ציין שדה שמכיל את ערך הקיבולת עבור כל מתקן.
            </p>
            <p>הכלי תומך בעד 100 ישויות ב <b>שכבת מתקנים מבוקשים</b>.
            </p>  
        </div>
    </div>
    <div id="candidateFacilitiesLayer">
        <div><h2>שכבת מתקנים מועמדים</h2></div>
        <hr/>
        <div>
            <p>ישויות הנקודה שמייצגות מיקומים אשר מתפקדים כמתקנים בכך שהם מספקים שירות כלשהו. מיקומים מועמדים בדרך כלל מייצגים מיקומים שבהם מתקנים חדשים ייבנו או יוצבו, בניגוד למתקנים מבוקשים שבדרך כלל מייצגים מיקומים שכבר קיימים.
            </p>
            <p>בהתאם ליעד הניתוח שלך, עליך לציין את מספר המתקנים המועמדים לבחירה מקבוצת המועמדים. אם אתה מציין גם מתקנים מבוקשים וגם מתקנים מועמדים, הכלי משתמש במתקנים ב <b>שכבת מתקנים מבוקשים</b> לפני מתקנים מ <b>שכבת מתקנים מועמדים</b>.
            </p>
            <p>למתקנים מועמדים יכולה להיות קיבולת בלתי מוגבלת (כלומר, באפשרותם לעמוד בכל הביקוש שיוקצה להם) או קיבולת מוגבלת. אם לכל המתקנים יש אותה קיבולת מוגבלת (למשל, אם כל תחנת כיבוי אש יכולה לשרת עד 4,000 בתי-אב), ציין ערך קבוע. אם הקיבולת שונה במתקנים השונים (למשל, מספר המקומות הפנויים לתלמידים חדשים בכל בית ספר), ציין שדה שמכיל את ערך הקיבולת עבור כל מתקן.
            </p>
            <p>הכלי תומך בעד 1,000 ישויות ב <b>שכבת מתקנים מועמדים</b>.
            </p>  
        </div>
    </div>
    <div id="barrier_layers">
        <div><h2>בחר שכבות מחסום</h2></div>
        <hr/>
        <div>
            <p> ישות אחת או יותר אשר משמשות כמגבלות זמניות (מחסומים) בעת נסיעה ברחובות שמתחת. ניתן לציין מחסומים באמצעות ישויות נקודה, קו או פוליגון.
            </p>
            <p>מחסום נקודה עשוי לייצג עץ שקרס, תאונת דרכים, קו חשמל שנפל או כל דבר שחוסם לחלוטין את התנועה במיקום מסוים לאורך הרחוב. התנועה ברחוב מותרת, אבל לא בקטע החסום. ניתן לציין עד 250 ישויות שיתפקדו כמחסומי נקודה.
            </p>
            <p>מחסום קו אוסר על הנסיעה בכל מקום שבו המחסום מצטלב עם הרחובות. לדוגמה, מחסום קו עשוי לייצג תהלוכה או הפגנה שחוסמות את התנועה במספר מקטעי רחובות. אם המספר של ישויות רחוב שמצטלבות עם כל מחסומי הקו עולה על 500, הכלי מציג שגיאה.
            </p>
            <p>מחסום פוליגון אוסר על הנסיעה בכל מקום שבו הפוליגון מצטלב עם הרחובות. שימוש אחד בסוג מחסום זה הוא לייצוג הצפות שמכסות אזורים של רשת רחובות ולא מאפשרים נסיעה בכבישים באותם אזורים. אם המספר של ישויות רחוב שמצטלבות עם כל מחסומי הפוליגון עולה על 2000, הכלי מציג שגיאה.
            </p>
        </div>
    </div>
    <div id="outputName">
        <div><h2>שם שכבת התוצאה</h2></div>
        <hr/>
        <div>
            <p>זהו השם של השכבה שתיווצר ב <b>התוכן שלי</b> ותתווסף למפה. שם ברירת המחדל מבוסס על שם הכלי ושם שכבת הקלט. אם שם השכבה כבר קיים, תתבקש לספק שם אחר.
            </p>
            <p>שכבת התוצאה תכיל שכבה עבור כל אחד מהבאים: מתקנים שהוקצה להם ביקוש, מיקומי ביקוש שהוקצו למתקנים וקווי הקצאה שמחברים בין מיקומי ביקוש למתקנים שאליהם הוקצו. קווי ההקצאה משורטטים כקווים ישרים, אולם זמן ההגעה או מרחק ההגעה בין המתקן למיקום הביקוש יתבסס תמיד על אופן ההגעה שציינת ולא על מרחקים בקו ישר.
            </p>
            <p>בעזרת התפריט הנפתח  <b>שמור תוצאה ב</b>, באפשרותך לציין את שם התיקייה ב <b>תוכן שלי</b> שבה התוצאה תישמר.
            </p>
        </div>
    </div>
</div>
</html>
